open-index/open-wikipedia-markdown huggingface dataset:
Terrorangrepet i Garma 26. juni 2008

**Terrorangrepet i Garma 26. juni 2008** skjedde da en selvmordsbomber sprengte seg selv i luften ved et stammerådsmøte i Garma, Anbar-provinsen, 30 kilometer fra Bagdad, hovedstaden i Irak.

## Bakgrunn
Al-Qaida skulle tidligere samme år ha forflyttet sin aktivitet til Diyala-provinsen etter angivelig å ha blitt jaget vekk fra Bagdad og Anbar-provinsen lenger vest i landet. Amerikanske styrker planla i slutten av juni 2008 å overlate kontrollen over Anbar-provinsen til irakiske sikkerhetsstyrker.

Sjeiker fra Anbar-provinsen stod i spissen for den lokale sunnimuslimske motstanden mot al-Qaida, og ble regnet som en av hovedgrunnene for fallet i voldeligheter i området og amerikanske militære tap i perioden fra 2006 til 2008.

## Angrepet
En selvmordsbomber sprengte seg selv i luften ved et stammerådsmøte i Garma. Selvmordsbomberen kom seg inn på møtet der flere lokale sjeiker var samlet, ved å kle seg i kamuflasjedrakten til politiet.

### Skader
20 ble drept i angrepet, og over 20 såret. Etter det irakiske tjenestemenn opplyste til media, var dødsofrene den lokale borgermesteren og 19 andre personer som var sentrale i kampen mot al-Qaida i området. Dette var det tredje angrepet mot lokale irakiske tjenestemenn på én uke.

Amerikanske myndigheter opplyste etter angrepet at tre amerikanske *marines* (spesialsoldater fra U.S. Marines) og to tolker var blant de drepte.

### Gjerningsmenn
Ingen påtok seg ansvaret for angrepet umiddelbart etter at det skjedde.

## Referanser
Fylkesvei 4840

**Fylkesvei 4840** går mellom Lobben og Liknes i Karmøy kommune.

Frem til 2019 hadde veien betegnelsen fylkesvei 857 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 857 (andre betydninger)

I Norge finnes **fylkesvei 857** i de følgende fylkene:

*Fylkesvei 857 (Rogaland)
*Troms (primær fylkesvei)
Stu Goldberg

**Stu Goldberg** (født 10. juli 1954) er en amerikansk jazzpianist født i Malden, Massachusetts, USA.

## Referanser


## Eksterne lenker
* 
*
Hovedøen Social Club

**Hovedøen Social Club** er et band grunnlagt av Sverre Indris Joner til Melafestivalen i Oslo i august  2007. De kom ut med sin første CD, *Que viva Noruega!*, i mai 2008 og ble mye spilt på NRK P1 den sommeren.

Hovedøen Social Club besto på første CD av:
*Sverre Indris Joner – piano (Tango for 3, La Descarga, Cuba Libre, Salzumba, Electrocutango)
*Carlos Del Puerto – bass (Irakere, Cubanismo)
*Pepe Espinoza – timbaler (Cubanismo, Afrocuban Allstars, Bamboleo, Klimax)
*Luis Alvaro Varona – trompet (Klimax, DanSon)
*Sergio Gonzalez – sang ( La Descarga)
*Eduardo «El Moro» Cedeño – congas ( La Descarga)

På CD-en *Ay Caramba!* ble trompet spilt av den unge Harlem Curbelo, siden Luis Alvaro Varona døde av kreft under et år etter første konsert. På live-CD-en/DVD-en *En natt forbi* spilte Jose Varona (bror til avdøde) trompet og Jose Antonio «Tony» Moreaux Charon timbales og trommer. 

Etter siste utgivelse har norske Erik Eilertsen på trompet og Ole Marius Melhuus på bass vært faste medlemmer i Hovedøen Social Club (Begge også medlemmer av La Descarga).

## Om bandet
Sverre Indris Joner samlet en rekke fremstående cubanske musikerne til et slags Buena Vista Social Club med norske sanger. Bandet besto opprinelig bl.a. av Carlos Del Puerto fra det cubanske latinjazzbandet Irakere og Pepe Espinosa fra Cubanismo. De tar for seg gamle slagere som «La meg være ung», «Når kastanjene blomstrer i Bygdøy allé», «Alle venter på sommeren» og «Forelska i lærer'n». Den cubanske vokalisten, Sergio Gonzalez, har bodd i Norge flere år, men synger med utpreget aksent.

## Diskografi
**[[Que viva Noruega!]]* (2008) C+C Records
**[[Ay caramba!]]* (2009) C+C Records
**[[En natt forbi - med KORK]]* (2011) C+C Records

## Eksterne lenker
* 
* Hjemmeside

* ''Fredrikstad Blad'', omtale
* Fra Latinfestivalen i Trondheim
* HSCs plassering på VG-lista
* Omtale i ''Dagsavisen''
* ''Aftenposten'', «Oslopuls»
Homburg

**Homburg** er en by i Tysklands delstat Saarland. Med rundt 42 000 innbyggere er byen den tredje største i delstaten. Den er hovedstad av distriktet Saarpfalz-Kreis og ligger ca. 40 km fra hovedstaden Saarbrücken, omtrent 25 km fra grensen til Frankrike og 120 km fra Luxembourg.

Byen omfatter bydelene Homburg-Sentrum, Erbach med Reiskirchen, Jägersburg med Altbreitenfelderhof og Websweiler, Kirrberg, Bruchhof og Sanddorf, Einöd med Ingweiler, Schwarzenbach med Schwarzenacker og Beeden.

Byens navn avledes fra Hohenburg-festningen som i dag ligger i ruiner. De første innbyggere hvor byen ligger var romere og keltere i en bosetning som i dag konserveres i et museum. I Schlossberg-fjellet ved siden av byens historiske sentrum finnes det Europas største sandsteingrotte som ble brukt som bunker under krigene.

De viktigste arbeidgivere i Homburg er Saarlands universitetssykehus, industriselskapene Bosch, Michelin, ThyssenKrupp og Ina, og bryggeriet Karlsberg.
## Referanser

## Eksterne lenker
*
Kommunal vei 1177 (Kvinnherad)

**Kommunal vei 1177 i Kvinnherad** går mellom Bakkastølsvatnet og Skiftesvik i Kvinnherad kommune, den er 5,6&nbsp;km lang.

Strekningen mellom Holmedal og Skiftesvik har blitt omklassifisert fra fylkesvei 42 (Hordaland).

## Kommuner og knutepunkter

*Endepunkt Bakkastølsvatnet

## Eksterne lenker
* Vegvesenets vegkart
Edward av Norwich, 2. hertug av York

**Edward av Norwich, 2. hertug av York og 1. hertug av Aumale** (født 1373, død 25. oktober 1415), var et medlem av den engelske kongelige familie som døde i slaget ved Agincourt.

## Liv og virke
### Bakgrunn
Eward var sønn av Edmund av Langley, 1. hertug av York og dennes første hustru Isabella av Castilla. Hans besteforeldre på farsiden var Edvard III av England og Philippa av Hainaut. Hans besteforeldre på morsiden av kong Peter den grusomme av Castilla og Maria de Padilla.

Det er antatt at Edward ble født i Norwich. 

### Biografi
Han sto nær sin fetter kong Rikard II, som skapte jarldømmet Rutland for ham i 1390, og deretter gjorde ham til hertug av Aumale i 1397. Tilknytningen til Rikard II gjorde at han mistet kongelig gunst etter at kong Henrik IV overtok tronen og Edward ble fordrevet fra sitt hertugdømme. I 1400 deltok han i en konspirasjon mot Henrik IV, men endte opp med å forråde de andre konspiratørene til kongen. I 1402 etterfulgte han sin far som hertug av York, og han giftet seg med en enke, Philippa de Mohun, men det kom ingen barn fra dette ekteskapet.

Edward skrev *The Master of Game* (*Herre av spillet*), en oversettelse av den mest kjente avhandling om jakt i middelalderen, franske *Livre de Chasse* av Gaston Phoebus, grev de Foix, og han skrev fem kapitler på egen hånd.

Edward tok del i kong Henrik Vs krig mot Frankrike og døde i slaget ved Agincourt, det største engelske tapet i dette slaget.

Ved hans død gikk hans hertugdømme ikke øyeblikkelig til hans nevø, Richard Plantagenet, da dennes far, Richard av Conisburgh, 3. jarl av Cambridge, var blitt holdt fast på anklagen om forræderi, men den yngre Richard fikk til slutt hertugdømmet.

Som hertug av Aumerle var Edward en betydelig figur i William Shakespeares skuespill *[[Richard II]]* og han er også en mindre figur i stykket *[[Kong Henrik IV]]*. Selv om hans død blir avbildet av Shakespeare og hans regissører som et heroisk handling var det faktisk mer en ulykke sammen med mange andre franske ridder. Han var ikke i stand til stå oppreist da han falt av hesten i slagsmålet og døde hurtig av kvelning under en haug av andre menn og hester.

## Titler og våpenskjold
Som sønnesønn i den mannlige familiegrenen av en monark kunne Edward bære kongedømmets våpenskjold, differensiert av en «label argent 3-point, per pale Castile and Leon». Ved hans fars død i 1402 arvet Edward også farens våpenskjold, som var de av kongedømmet, differensiert av en «label argent of three points, each bearing three torteaux gules».

## Referanser
Kommunal vei 1040 (Kvinnherad)

**Kommunal vei 1040 (Kv1040) i Kvinnherad** går mellom Hellvik og Herøysundet i Kvinnherad kommune. Veien er 1,4 km lang.

Den 650 m lange strekningen mellom Herøysundet og Hellvik var tidligere fylkesvei 46, men har blitt del av den kommunale veien.

## Kommuner og knutepunkter

## Referanser
Pra

**Pra** (russisk: Пра) er ei elv i Rjazan og Moskva oblast i Russland. Den er ei venstre sideelv til Oka, og er 167 kilometer lang, med et nedbørfelt på . Pra fryser til i slutten av november og er frosset over til vårløsningen i april.

## Referanser


## Eksterne lenker
*
Jerry Goodman

**Jerry Goodman** (født 16. mars 1949 i Chicago, Illinois, USA) er en amerikansk jazzfiolinist. Han er best kjent som fiolinist i bandene The Flock og Mahavishnu Orchestra.

## Referanser


## Eksterne lenker
* 
*
St. James’s Gate Brewery

**St. James's Gate Brewery** er et bryggeri i Dublin, kjent som Guinness' hjem.

Stedet ble 31. desember 1759 leid for 9000 år av Arthur Guinness, for en pris på £45 per år, og St. James's Gate har vært tilholdssted for Guinness siden da. Det ble i 1838 Irlands største bryggeri, og var det største i verden i 1914. Selv om det i dag ikke lenger er verdens største bryggeri, er det fortsatt verdens største bryggeri for stout-øl. I løpet av det 19. og tidlige 20. århundre eide bryggeriet mesteparten av bygningene i omgivelsene, blant annet mange husgater for bryggeriansatte og kontorer tilhørende bryggeriet. Bryggeriet produserte også sin egen strøm ved et eget kraftverk.

Stedet har også et museum/utstilling av bryggeriet og Guinness' 250 år gamle historie, nemlig Guinness Storehouse.

## Eierskapshistorie
Barnebarnet til Arthur Guinness, Benjamin Guinness, var borgermester i Dublin og ble baronett i 1867, men døde allerede året etter. Hans eldste sønn, Arthur, Baron Ardilaun (1840–1915) solgte kontrollen over bryggeriet til Benjamins tredje sønn, Edward (1847–1927), som ble første *Earl of Iveagh*. Iveagh lanserte firmaet på Londons aksjebørs i 1886. Inntil da hadde de eneste partnerne utenfor Guinness-familien vært Purser-familien, som hjalp til med å drive bryggeriet gjennom det meste av det 19. århundre.

Han, hans sønn og barnebarns sønn, den 2. og 3. jarl, delte Guinness-firmaet inntil den tredje jarls død i 1992. For å unngå å betale skatt i Den irske fristaten flyttet firmaet sinn hovedkvarter til London i 1932. I 1983 ble direktør Ernest Saunders (ikke i Guinness-familien) ansatt og arrangerte den omvendte overtakelsen av det ledende skotsk whiskey-produsenten Distillers i 1986. Saunders ble så bedt om å trekke seg etter avsløringene om at Guinness' aksjekurser mest sannsynlig hadde blitt ulovlig manipulert. Siden Distillers var mer verdt enn Guinness plc gikk Guinness-familiens aksjeportefølje i det sammenslåtte firmaet under 10 %, og i dag sitter ingen medlemmer av familien i styret. Firmaet som ble sammenslått med Grand Metropolitan for å forme Diageo PLC, omsatte i 2006 for omkring 40 milliarder euro.

## Mulig utflytting fra Dublin bysenter
Den 17. juni 2007 meldte The Sunday Independent for første gang at Diageo tenkte på å selge St. James's Gate Brewery for å utnytte de høye eiendomsprisene i Irland. Historien ble slått stort opp både i nasjonale og internasjonale nyhetsorganisasjoner.

Den 9. mai 2008 bekjentgjorde Diageo at St. James's Gate Brewery ville forbli i drift og gjennomgå renovering.

## Galleri

Fil:Guinness brewery from Gravity Bar.jpg|Del av bryggeriet, fra øverste etasje i Guinness Storehouse.
Fil:Guinness locomotive.jpg|Et smalspors-damplokomotiv som gikk på St. James' Gate Brewery på 1920-tallet.
Fil:Guinness - panoramio.jpg|Porten inn til bryggeriet


## Referanser


## Eksterne lenker
* 
*
Fylkesvei 5038

**Fylkesvei 5038** går mellom Uskedal og Øvre Musland i Kvinnherad kommune.

Før 1. januar 2010 hadde veien betegnelsen fylkesvei 47, og frem til 2019 hadde veien betegnelsen fylkesvei 54 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Semih Şentürk

**Semih Şentürk ** (født 29. april 1983 i İzmir) er en tyrkisk fotballspiller som spiller i angrepet til Fenerbahçe. Han spiller spiss også for , og deltok i EM 2008.

## Referanser


## Eksterne lenker
*
Kompani 69

**Kompani 69** er en nordnorsk rap/hiphop-gruppe som ble etablert i 2001. Gruppen består av Anders «Megafon» Kristoffersen, Tommy Payne og Patrick «RSP» Bottolfsen fra Harstad. 

I februar 2008 var gruppen aktuell med *Operasjon Musikkstorm*, da de sammen med Forsvarets Musikkorps Nord-Norge (FMKN) hadde en mini-turné i Nord-Norge. De spilte konserter i Harstad, Narvik og Setermoen. Gruppen rappet sine egne tekster, mens FMKN sørget for at *beats* ble byttet ut med trommer og blåseinstrumenter.

Både Bottolfsen og Kristoffersen har jobbet med flere soloprosjekter ved siden av. Bottolfsen har gjort flere soloopptredener, og har samarbeidet med blant annet DJ-en Thomax fra Bodø og med rapperenJørgen «Joddski» Nordeng fra gruppa Tungtvann.

Kristoffersen er musikkprodusent, og har samarbeidet og laget musikk med flere lokale rappere.

*Hunddaga* er det andre albumet og ble utgitt 29. januar 2009. Tittelen henviser til hundedagene. Musikkvideoen for låta «Hyrdan» ble nominert til Spellemannprisen i 2009 for Årets Musikkvideo.

## Diskografi
### EP-er
* *Blomster/Krættur EP* (2007)

### Demoalbum
* *Trick Shot* (2004)

### Album
* *Stille før stormen* (debut, egenutgitt, 2006)
* *Hunddaga* (egenutgitt, 2009)

## Referanser


## Eksterne lenker
*
Prosama

**Prosama** Proyecto de Santa Maria er en frivillig hjelpeorganisajon som gir hjelp til barn og ungdom i byen Barranquilla i Colombia.

## Eksterne lenker
*
The Return of the Raga Rockers

***The Return of the Raga Rockers*** er debutalbumet til rockebandet Raga Rockers og ble utgitt av Intence Music i 1983.

## Sporliste
Alle sanger er skrevet av Michael Krohn.
#«Komplex» - 3:36
#«Idiot rock» - 1:55
#«Drept kjendis» - 2:53
#«Se og hør» - 3:22
#«Gamle damer» - 3:17
#«DK2» - 1:52
#«Når knoklene blir til gele» - 2:40
#«Depp» - 1:56
#«Rips» - 3:02
#«Vrengt» - 4:54
#«Trist at det skulle ende slik» - 5:08

## Medvirkende
### Raga Rockers
*Michael Krohn – vokal
*Bruno Hovden – gitar
*Livio Aiello  – bass
*Jan Arne Kristiansen – trommer
### Øvrige medvirkende
*Johnny Yen – keyboard
*Kristin Hirsch – kor
*Lasse Ljögodt – effekter
*Helge Gaarder – produsent
*Haakon Manheim – tekniker
*Peter Dahl - mastering 
*Jon Rognlien - coverdesign
Aerojet General X-8

**Aerojet General X-8** var en ubemannet eksperimentrakett uten styresystemer bygd for USAs flyvåpen (USAF), marine (USN) og NACA (forløperen til NASA). Totalt 108 eksemplarer ble bygd. 

De fleste oppskytningene fant sted på White Sands Missile Range, eller Holloman Air Force Base i nærheten, begge i New Mexico. Ingen X-8 er bevart.

## Formål
Formålet med X-8-programmet var å undersøke den øvre delen av atmosfæren på en kostnadseffektiv måte. Rakettene hadde med seg forskjellige instrumenter, avhengig av hva som skulle undersøkes: vinder i stor høyde, solstråling, kosmisk stråling, temperaturer, jordens magnetfelt, stridshode-baner og generelle atmosfæriske fenomener. X-8s nyttelast varierte mye fra ferd til ferd, men lå i gjennomsnitt på omkring 70 – 80 kg.

## Design
En standard X-8 besto av en nyttelast-seksjon med de vitenskapelige instrumentene, et fallskjerm-system, en motor med flytende drivstoff, stabiliseringsfinner og en faststoffs rakettmotor. Raketten ble skutt opp fra et 43,5 meter høyt oppskytningstårn som var vinklet i omtrent 87 grader. X-8 var et av få X-prosjekter som avstedkom en serieprodusert modell, nemlig Aerobee som ble produsert i over 800 eksemplarer.

## Varianter

X-8 ble bygd i fem forskjellige varianter:

* **X-8**&nbsp;&nbsp; 68 stk
* **X-8A** 34 stk
* **X-8B** &nbsp;1 stk
* **X-8C** &nbsp;2 stk
* **X-8D** &nbsp;3 stk

## Spesifikasjoner
**Dimensjoner** (liggende)

* **Mannskap:** ubemannet
* **Lengde:** 6,47 meter
* **Vingespenn:** 2,3 meter
* **Høyde:** 38 cm
* **Vingeareal:** 3,35 m²
* **Vekt (tom):** 61 kg
* **Vekt (full):** 500 kg
* **Nyttelast:** 70 – 150 kg

**Ytelse**

* **Topphastighet:** Mach 6 (ca. 6&nbsp;450 km/t)
* **Rekkevidde:** 33 km
* **Høyeste flyvning:** 240&nbsp;000 meter (800,000 fot)

## Kilder
*NASA – American X-vehicles, An Inventory—X-1 to X-50 (side 14) Utgitt 2003 (pdf) Besøkt 19. mars 2015
Samuel George Hobson

**Samuel George Hobson** (født 4. februar 1870 i Bessbrook i grevskapet Armagh i Nord-Irland, død 4. januar 1940) var en fremtredende laugssosialistisk teoretiker.

Hobsen fikk sin utdannelse blant Vennenes samfunn i Saffron Walden i Essex, og senere i Sidcot, Somerset.

Etter å ha flyttet til Cardiff, ble han en aktiv sosialist og sluttet seg til *Fabian Society*. Den 24. januar 1893 deltok han i grunnleggelsen av det Independent Labour Party som fikk 28 seter i det britiske parlamentet under parlamentsvalget i 1895. Hobson var i 1895 partiets kandidat fra valgkretsen Bristol East. Dette partiet var tilknyttet Labour Party ved dets dannelse i 1906, og utgjorde store deler av partiets aktivister frem til 1918.

Hobson var skribent i partiets avis *Labour Leader*, og ble i 1900 valgt inn i ledelsen av *Fabian Society*. Han var også i noen år medlem av *Bristol Socialist Society*.

Under parlamentsvalget i 1906 var han registrert som kandidat for «Independent Labour» i valgkretsen Rochdale. På dette tidspunktet var han erklært motstander av den sosialdemokratenes støtte til parlamentarismen, og ønsket å skape et rent sosialistisk samfunn basert på laugssosialisme.

I 1910 forlot Hobson *Fabian Society*, og ble skribent i Alfred Richard Orages magasin *The New Age*, hvor han forsvarte laugssosialismens idéer. I 1914 ble hans artikler i dette magasinet samlet under navnet *National Guilds: an Inquiry into the Wage System and a Way Out* («Nasjonale laug: Et studium av lønns-systemet og veien ut av det»).

Hobson ønsket å erstatte frie fagforeninger med statlige «laug», som ovenfra-nedad dikterte ulike yrkesgruppers lønninger og arbeidsvilkår. Laugssosialismens endelige målsetning var å erstatte parlamentarisme, politiske partier og frie fagforeninger med et totalitært sosialistisk samfunn, der «industrilaug» skulle være organiserende og regjerende organer. 

Hobson deltok i grunnleggelsen av *National Guilds League*, men på grunn av uenigheter med George Douglas Howard Cole angående strategi, kombinert med at magasinet *The New Age* begynte å støtte idéene om «sosial kreditt», opphørte hans teoretiske arbeid.

I løpet av denne perioden var Hobson involvert i ulike former for næringsvirksomhet, deriblant som leder av en bananplantasje og som redaktør av et tidsskrift som hjalp til med investeringer. Han prøvde også å organisere et bygningslaug, uten å lykkes.

Hobson utga sine memoarer under tittelen *Pilgrim to the Left – Memoirs of a Modern Revolutionist* i 1938.

## Referanser


## Litteratur
* Samuel George Hobson (redaktør: Alfred Richard Orage): *National Guilds: An inquiry into the wage system and the way out*, G.Bell and Sons, London, 1914
* Samuel George Hobson: *Pilgrim to the Left – Memoirs of a Modern Revolutionist*, Longmans, Green & Co., London, 1938

## Se også
* Laugssosialisme
* Arthur Joseph Penty
Porsangerhalvøya

**Porsangerhalvøya** (nordsamisk: *Vuorjenjárga* finsk: *Porsangin niemimaa*) er ei halvøy mellom Altafjorden og Porsangerfjorden i Finnmark. Den er delt mellom kommunene Alta, Hammerfest, Måsøy, Nordkapp og Porsanger.

Landskapet på Porsangerhalvøya består hovedsakelig av ei treløs vidde, en fortsettelse av Finnmarksvidda lenger sør. En rekke fjorder skjærer seg inn i halvøya, hvorav de største er Repparfjorden, Revsbotn og Snefjorden fra vest, og Kobbefjorden fra nord.

Europavei 6 går over Sennalandet og Repparfjorddalen sørvest på halvøya, og fortsetter sørover langs Porsangerfjorden til Lakselv og Karasjok. Fra europavei 6 går fylkesvei 883 til østsida av Altafjorden, riksvei 94 til Hammerfest, og europavei 69 til Nordkapp, og dennes sidevei fylkesvei 889 til Havøysund.

På den sørøstlige delen av halvøya ligger Stabbursdalen nasjonalpark.

## Referanser
Djoma

**Djoma** (russisk: Дёма) er ei elv i Republikken Basjkortostan i Russland. Den er ei venstre sideelv til elva Belaja i det sørlige Ural. Elva er 535 kilometer lang og har et nedbørfelt på . Middelvannføringen er på . 

Den har sitt utspring på nordsiden av Obsjtsjij Syrt-høydene i grenseområdet til Orenburg oblast. Djoma renner derfra mot nordøst og inn i Basjkortostan, hvor den danner en bred dal. Elva renner her sakte, i et sterkt buktende elveløp med mange meandere og kroksjøer, spesielt i den nederste strekningen før den munner ut i Belaja. 

Byen Davlekanovo ligger ved Djoma, og elvemunningen ligger innenfor grensen til byen Ufa, i bydelen Djoma, som er oppkalt etter elva. 

## Referanser
Havila Shipping

**Havila Shipping ASA** ble stiftet i 2003, og senere børsnotert i 2005 på Oslo Børs. Selskapet eier eller driver ved utgangen av 2024 14 skip. Siden etableringen har selskapet sakte reposisjonert seg, bort fra redningsflåten mot plattform- og ankerhåndteringstjenester og nå senest undervannsmarkedet. Største eier i Havila Shipping ASA er Havila AS, som er deleid av bl.a. Per Rolf Sævik og administrerende direktør Njål Sævik.

I 2024 hadde Havila Shipping ASA en omsetning på 585 millioner kroner, med 919 millioner i 2023.

## Referanser


## Eksterne lenker
*
Havila

:*For shippingselskapet, se [[Havila Holding]] og [[Havila Shipping]]. For ruten langs kysten, se [[Havila Kystruten]]*
**Havila** var ifølge Bibelen navnet på både en sønn av Kusj og en sønn av Joktan. 

Navnet Havila er også nevnt som et land, og er særlig blitt forbundet med et sted i det sørlige Arabia.

## Referanser
Nikola Sarić

**Nikola Sarić** (født 6. januar 1991 i Sarajevo, daværende Jugoslavia) er en dansk-bosnisk/serbisk fotballspiller som for tiden spiller for HB Køge.

## Klubbfotball
### Herfølge Boldklub
I løpet av sin korte karriere på Herfølges A-lag uttalte flere at han var den «Danske Zlatan Ibrahimović», på grunn av sin østeuropeiske familiebakgrunn og store talent. Sarić fikk etterhvert interesse fra klubber som Tottenham og Barcelona, samt Liverpool.

### [[Liverpool FC|Liverpool]]
I slutten av juni 2008 ble Liverpool enig med Herfølge Boldklub om en overgang for Sarić. Media meldte at overgangssummen lå på mellom  £300.000 og £500.000. Sarić selv sa i forbindelse med overgangen: «Det er en enestående mulighet for meg. Jeg skal trene med de store navnene der borte, og får tid til å utvikle meg på reservelaget, og jeg er meget glad for utviklingen dette har tatt, for det har vært en meget hard sesong for meg.» Sarić signerte en fireårskontrakt for Merseyside-laget.

## Landslagsspill
Sarić har spilt for flere danske ungdomslandslag. Han har spilt 2 kamper og skåret et mål for U16-laget, 13 kamper og 3 mål for U17-laget og 2 kamper for U18-laget.

## Meritter
**Personlige utmerkelser**
* 2007 Årets danske U17-spiller

## Referanser


## Eksterne lenker
* 
* tribalfootball: Liverpool snap up 17-year old Denmark starlet
Biyang

**Biyang** (kinesisk: 泌阳县 ; pinyin: *Bìyáng Xiàn*) er et fylke i provinsen Henan i Folkerepublikken Kina. Det ligger under byprefekturet Zhumadian.

Befolkningen var i 1999 på .

## Kulturminner
Det gamle jernsmelteriet Xiahewan (*Xiahewan yetie yizhi*, 下河湾冶铁遗址) fra De stridende rikers tid til Handynastiets tid ble i 2006 oppført på Folkerepublikken Kinas liste over kulturminner. 

## Administrative enheter
Fylket består av seks storkommuner og 18 kommuner:

***Storkommuner**: Bishui (泌水镇), Yangce (羊册镇), Shahe (沙河店镇), Banqiao (板桥镇), Magutian (马谷田镇), Chunshui(春水镇).
***Kommuner**: Guanzhuang (官庄乡), Huayuan (花园乡), Guoji (郭集乡), Xianghe (象河乡), Wangdian (王店乡), Fuzhuang (付庄乡), Huangshan (黄山口乡), Jialou (贾楼乡), Gaodian (高店乡), Taishanmiao (泰山庙乡), Gaoyi (高邑乡), Chenzhuang (陈庄乡), Yangjiaji (杨家集乡), Xiabeisi (下碑寺乡), Tongshan (铜山乡), Shuangmiao (双庙街乡), Shewan (赊湾乡), Laohe (老河乡).

## Referanser


## Eksterne lenker
* 
* Xiahewan yetie yizhi
Luyi

**Luyi** (kinesisk: 鹿邑县; pinyin: *Lùyì Xiàn*) er et fylke i provinsen Henan i Folkerepublikken Kina. Det ligger under byprefekturet Zhoukou.

Befolkningen var i 1999 på .

## Kulturminner
Det daoistiske Taiqinggongtempelet i Luyi (*Luyi Taiqinggong yizhi*, 鹿邑太清宫遗址) ble i 2001 oppført på Folkerepublikken Kinas liste over kulturminner.

## Samferdsel
Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.

## Referanser


## Eksterne lenker
* Supreme Clarity Temple and Venerable Sovereign Platform (Luyi County, Henan)
* Central China Temple Fair to Mark Birthday of Taoism Founder
Queshan

**Queshan** (kinesisk: 确山县; pinyin: *Quèshān Xiàn*) er et fylke i provinsen Henan i Folkerepublikken Kina. Det ligger under byprefekturet Zhumadian.

Befolkningen var i 1999 på .

## Kulturminner
Det tidligere sete for Zhongyuan-byrået for Det kinesiske kommunistiske partis sentralkomite (*Zhong-Gong Zhongyang Zhongyuan ju juzhi*, 中共中央中原局旧址) årene 1938/39 ble i 1988 oppført på Folkerepublikken Kinas liste over kulturminner.

## Administrative enheter
**Storkommunene** Panlong (盘龙镇; Zhugou (竹沟镇); Rendian (任店镇); Xin'an (新安店镇); Liuzhuang (留庄镇); Liudian (刘店镇); Yifeng (蚁蜂镇);

**Kommunene** Sanlihe (三里河乡); Shigunhe (石滚河乡); Wagang (瓦岗乡); Lixindian (李新店乡); Shuanghe (双河乡); Puhuisi (普会寺乡).

## Samferdsel
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Referanser
Yucheng

**Yucheng** er navnet på

*Fylket Yucheng 虞城县 i prefekturet Shangqiu i provinsen Henan i Folkerepublikken Kina,
*Byfylket Yucheng 虞城县 i prefekturet Dezhou i provinsen Shandong i Folkerepublikken Kina,
*Bydistriktet Yucheng 虞城县 i prefekturet Ya'an i provinsen Sichuan i Folkerepublikken Kina.
Erik Bodom

**Erik Bodom** (1829–1879) var en norsk landskapsmaler som regnes som nasjonalromantiker.

Bodom var født i Vestby og flyttet til Christiania for å gå på skole. Hans interesse for tegning var imidlertid større enn kunnskapstørsten, og han ble elev av Hans Gude i 1848, da Gude kom hjem fra Düsseldorf. I 1850 dro de sammen til Düsseldorf. Bodums første store verk, *Aus dem Bondhusthal* er nå i Bridgewater Gallery i London. Nasjonalgalleriet eier to av hans bilder, mens de fleste er spredt i samlinger, stort sett i Sentral-Europa.

Hans bilder skildrer landskaper med uberørt natur, enten med breer, fosser eller tjern, ofte med en melankolsk, romantisk stemning, forsterket av lysvirkninger som måneskinn. Han døde i Düsseldorf.

## Galleri

Fil:Erik Bodom - Måneskinn.jpg|*Måneskinn* (1869)
Fil:Erik Bodom.jpg|*Norwegische Sommerlandschaft* (1854)
Fil:Erik Bodom - Minnesteiner (1868).jpg| *Minnesteiner* (1868)
Fil:Erik Bodom - Ruhe nach dem Sturm (1871).jpg| *Ruhe nach dem Sturm* (1871)
Fil:Erik Bodom - Bondhusbreen i Sunnhordland (1878).jpg| *Bondhusbreen i Sunnhordland* (1878)
Fil:Erik Bodom - Norska kustlandskap 2 st (1878).jpg| *Norska kustlandskap 2nd* (1878)
Fil:Erik Bodom - Foss med sagbruk.jpg| *Foss med sagbruk* (1878)


## Fotnoter

## Referanser


## Litteratur
* Kunnskapsforlagets Store norske konversasjonsleksikon
* 
* 
*
Allongeparykk

**Allongeparykk** (av det franske *allonge*, «forlengelse») er en type høy, krøllete parykk med midtskill og skulderlange lokker som var mote for menn i den europeiske overklassen fra omkring 1650 til 1720.

## Historikk

Moten med allongeparykker oppstod ved hoffet rundt den franske kongen Ludvig 13. (1601–1643) på 1630-tallet og spredte seg derfra blant herrer i aristokratiet og overklassen over hele Europa. Ludvig 13. skal ha blitt skallet allerede som 23-åring, kanskje på grunn av syfilis. Da sønnen Ludvig 14. (1638–1715) begynte med svart allongeparykk 1672 slo moten med lange parykker for alvor gjennom i Europa.

Tidligere hadde en båret eget langt hår, men løshår gjorde det mulig med enda mer imponerende frisyrer, og parykkene ble et typisk utslag av høybarokkens overdådige formuttrykk. Allongeparykkene ble avløst av mindre pudderparykker på 1700-tallet. Disse parykkene var fortsatt krøllete, men kortere, oftest hvitpudret og ble i rokokkomoten utstyrt med sløyfe, tøypose eller hårpisk i nakken.

Varianter av gråhvite allongeparykker var lenge en del av embetsdrakten til dommere i flere land innen det britiske Commonwealth. Slike parykker blir fortsatt båret sammen med svarte kapper av dommerne og skrankeadvokater i engelske rettssaler.

## Se også
* Pudderparykk

## Referanser


## Eksterne lenker
*
Rinnelva

**Rinnelva** er ei elv i  Levanger og Verdal kommuner i Trøndelag. Den øvre delen av elva, ved grenda Buran, kalles **Burelva**. Fra Buran og nedover danner elva grensa mellom Levanger og Verdal, med unntak av en strekning sør for Hallan hvor grensa går noe lenger vest. Elva skiller også gårdene som ligger nedover mot leirslettene på Rinnleiret, hvor elva munner ut i Trondheimsfjorden. Deltaområdet ligger like sør for Verdalselvas munning, og mesteparten av området er vernet som Rinnleiret naturreservat. Rinnelva har utspring fra myrene nord for Sjettholvola. Også vannet fra Burtjønna renner ned i Rinnelva.

## Navnet
Ifølge Oluf Rygh har det gamle navnet Rind sammenheng med stedsnavnene Rinnan og Rindsem, og her passerte tjodgata eller allmannaveien gjennom Innherred. Gamle kart viser at veien delte seg nord- og østover her, før Kongeveien ble anlagt her på 1700-tallet. I dag passerer fylkesvei 133/131 Rinnelva ikke langt unna der allmannaveiens Jämtvad var.

## Foss og e-verk
Mellom Rinnan øvre og Rindsem danner elva Rinnfossen, med et fall på 29 meter. Fossen ble allerede i middelalderen utnyttet til kverndrift. Her ble også en av de første oppgangssagene etablert tidlig på 1600-tallet og på tidlig 1900-tall var det frørenseri og elektrisitetsverk her. Rinnan el.verk eksisterte i drøyt 40 år. Rindsem Mølle ligger her i dag og selv om den ikke henter energien fra fossen, kan mølla på mange måter sees som en arvtaker av gammel virksomhet i nedre del av elva. En søknad om opprettelse av nytt kraftanlegg ble avslått i desember 2013.

## Gårder langs elva
En samlet oversikt finnes i *[[Verdalsboka]]*, bind V, og *[[Skogn Historie; Folk og heimar]]*, bind VII, del I.

;Levanger
* Rinnan nedre
* Rinnan øvre

;Verdal
* Rindsem nedre
* Rindsem øvre

## Referanser
Nordfjord Folkemuseum

**Nordfjord Folkemuseum** er regionmuseum for Nordfjord og en del av Musea i Sogn og Fjordane. Museet ligger i området Jølet, nær Sandane sentrum i Gloppen kommune.

Samlinga til museet omfatter 44 antikvariske bygninger, ei stor jekt og ca. 25&nbsp;000 gjenstander fra de ytterste kystbygdene til de innerste jordbruksbygdene i Nordfjord. I hovedbygget er det fast og skiftende utstilling, museumsbutikk og enkel kafé. 

Friluftsmuseet består av bygninger fra 1600-, 1700- og 1800-tallet, og inneholder stover og stabbur, eldhus, låver og fjøs, stall og støyl, hunde- og hønsehus, samt ei skolestue og et fargeri. Museet har også fungerende kvernhus, stampe, sag og hjulhus ligger langs elva knyttet sammen av dammer og renner. 

## Holvikejekta

Museumsfartøyet Holvikejekta er stilt ut ved fjorden like utenfor Sandane sentrum, der den ble dratt på land for siste gang i 1906. Det 60 fots lange fartøyet, bygd på Sandane i 1881, er det siste av de tradisjonelle fraktejektene som trafikkerte kysten og fjordene tilbake på 1800-tallet. Som eneste bevarte fartøy av sitt slag er Holvikejekta et viktig maritimt kulturminne både i norsk og europeisk sammenheng. 

## Historikk
Nordfjord Folkemuseum ble grunnlagt av Nordfjord Sogelag 1915 og åpnet for publikum i 1920. Museet var  først et lite friluftsmuseum på ni bygninger i Åsen like ved Sandane, før museet ble flyttet til Jølet i 1960. Her fortsatte man å samle bygninger fram til 2000-tallet.  

I 1995 ble det åpnet et nytt ildfast bygg til ca. 20. mill. kr. med et brutto areal på ca. 1800 kvm. Dette huset er administrasjons- og utstillingsbygg for museet.

I 2009 ble Nordfjord Folkemuseum en del av Stiftinga Musea i Sogn og Fjordane (MISF) som er det konsoliderte museet for Sogn og Fjordane. De tidligere eierne av museene har overdratt det faglige, administrative og økonomiske ansvaret til det nye museet.  

**Ledere ved Nordfjord Folkemuseum**
* Knut Sande (1975 - 1983)
* Bjarne Sørensen (1983 - 1986)
* Ingvar Aabrek Klingenberg (1986 - 1995)
* Aslaug Nesje Bjørlo (1995-2016)
* Anne Kristin Moe (2016 -

## Eksterne lenker
* Nordfjord Folkemuseum , offisielt nettsted
* Omtale av Nordfjord Folkemuseum på Digitalt Museum
Wuyang (Luohe)

**Wuyang** (kinesisk: 舞阳县 ; pinyin: *Wǔyáng Xiàn*) er et fylke i provinsen Henan i Folkerepublikken Kina. Det ligger under byprefekturet Luohe.

Befolkningen var i 1999 på .

## Kulturminner
Det neolittiske Jiahu-funnstedet (*Jiahu yizhi*, 贾湖遗址) fra Peiligangkulturen ble i 2001 tilføyd på Folkerepublikken Kinas liste over kulturminner.

## Referanser
11. serierunde i 2. divisjon avdeling 3 2008

**11. serierunde i 2. divisjon avdeling 3 2008** startet 25. juni og endte med to kamper den 30. juni 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på  kroner.

## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Bremen-Verden

**Bremen-Verden**, egentlig **Hertugdømmet Bremen og fyrstedømmet Verden**, tysk: *Herzogtum Bremen und Fürstentum Verden*), var en tidligere tysk stat på 5 176 km² for Bremen og 408 km² for Verden i det nordlige Tyskland som var begrenset av elvene Elbens og Wesers nedre løp og er i dag en del av den tyske delstaten Niedersachsen.

Området utgjorde de tidligere hertugdømmene Bremen og Verden og ble ved freden i Westfalen i 1648 avstått til Sverige. Området var under svensk kontroll i årene 1648–1719.

Etter den store nordiske krig ble området overført til Hannover.

## Eksterne lenker
*
Johannes Olai Olsen

**Johannes Olai Olsen** (1895–1974) var en norsk fisker og Arbeiderpartiet-politiker fra Måsøy. Han var stortingsrepresentant for Finnmark i fem perioder 1946–1965. 

## Bakgrunn
Olsen var sønn av notmann og kjøpmann Ole Lars Johansen (1872–1957) og Beret Marie (1869–1943). Han tok i 1918 handelsskolekurs 1918.

Olsen begynte i 1908 som fisker og ble i dette yrket til 1945. Han var aktiv i utviklingen av utstyr, fiskebruk og produkter og vant anerkjennelse for dette, blant tildelte Selskapet for de Norske Fiskeriers Fremme ham diplom og medalje i 1929.

Under andre verdenskrig var han i 1941 blant 100 gisler tyskerne tok i Troms og Finnmark. Han satt som fange på Grini, men slapp ut etter rundt fire måneder.

## Politisk virke
Olsen var aktiv i kommune- og fylkespolitikken i Måsøy og Finnmark. Han var ordfører i Måsøy kommune i fire perioder fra 1928 til 1940. Etter den andre verdenskrig ble han igjen ordfører fra 1945 til 1946. Olsen var medlem av Finnmark fylkesting fra 1928 til 1940 og igjen i 1945.

Olsen var aktiv i fiskerorganisasjoner. Han var nestformann i Finnmark Fiskarlag (1934–1940), formann i styret for Norges Råfisklag (1938–1951) og formann i Norges Fiskarlag (1951–1955).

I 1945 ble Olsen innvalgt på Stortinget for Finnmark. Han ble gjenvalgt i de fire neste stortingsvalg og satt som representant sammenhengende i nitten og et halvt år, til 1965. Han var medlem av sjøfarts- og fiskerikomitéen, valgkomitéen, og den utvidede utenriks- og konstitusjonskomité. Fra 1958 til 1965 var han formann for sjøfarts- og fiskerikomitéen.

Sønnen Trygve Olsen (Ap/Sp) var fiskeriminister i Lars Korvalds regjering 1972–73, mens en annen sønn, Birger Olsen ble  nestformann i Norges Fiskarlag.

Olsen ble i 1965 utnevnt til ridder av 1. klasse av Sankt Olavs Orden.

## Referanser


## Eksterne lenker
*
Dave England

**Dave England** (født 30. desember 1969 i California) er en amerikansk snowboarder som også er kjent fra MTVs serie Jackass.

England har vært med i snowboardfilmene *Bulletproof* og *Back in Black*.

## Rolle i Jackass
Johnny Knoxville mener at England vil bli den første i Jackass som dør i et stunt. Han har vært med i filmene , , Jackass 2.5, Jackass 3 og Jackass 3.5.

## Eksterne lenker
*
Kevin Alvaro

**Kevin Robert O. Alvaro** (født 1982) er en norsk bassist og låtskriver. 

Han har tidligere spilt i det norske Rammstein-coverbandet Rammsund som gjør musikken deres på nynorsk, men sluttet i 2006 da han begynte i rockebandet Inglow. I tillegg til å spille bass bidrar han med koring og skrik. Han har også spilt gitar for Inglow ved flere anledninger, hovedsakelig under akustiske opptredener. Han spiller bass i Marathon, samt I, Volatile.

## Referanser
Dirty Sanchez

***Dirty Sanchez*** er tittelen på en britisk tv-serie og stuntgruppe fra England og Wales som utfører Jackass-lignende stunt. Gruppen består av Matthew Pritchard, Lee Dainton, Michael Locke og Dan Joyce som er fra England. *Dirty Sanchez* ble sendt på MTV fra 2003 til 2007. I tillegg til kom to kortvarige sideserier i 2007 og 2008 (*MTV Wrecked* og *Sanchez Get High*, på åtte episoder hver). 

I 2006 kom også en filmversjon.

## Medlemmer
* **Pritchard og Dainton** er to som alltid skal overgå hverandre, De har laget et eget TV-program som heter Wrecked.

* **Pancho** er den laveste i «Sanchez» og er også kjent som profesjonell skateboarder. I Dirty Sanchez er Pancho kjent for å sovne hvor som helst og mens han sover pleier resten av gruppen å tulle med ham.

* **Joyce**er kjent som bæsjemannen og er den eneste i "Sanchez" som er fra England. Han liker å skade seg selv og spiser alt mulig, blant annet drikker han spy, spiser pizza med kjønnshår og drikker fett fra Pancho.

## Referanser


## Eksterne lenker
*
Arne Luther

**Arne Martin Sigvall Luther** (født 1940) er en norsk fiskeriforvalter. Han var regiondirektør i Fiskeridirektoratet i Troms. Luther arbeidet i direktoratet i 44 år og virket særlig for å fremme bærekraftig forvaltning av fiskeriressursene. 

Luther ble 20. juni 2008 av kongen utnevnt til ridder av 1. klasse av Den Kongelige Norske St. Olavs Orden for sin innsats innen norsk fiskeriforvaltning. Luther ble i 2015 medlem av det nyopprettede Utvalg for Fiske og Oppdrett i Norges Naturvernforbund.

## Referanser
Knut Flåthen

**Knut Ole Flåthen** (født 20. august 1946) på Kongsberg er tidligere sjef for Statens kartverk (Kartverket), og senere administrerende direktør i Norkart.

Flåthen har bakgrunn fra Sjøforsvaret og er utdannet fra Sjøkrigsskolen. Han har sjefskurs ved Forsvarets høgskole og tok en mastergrad ved US Naval Postgraduate School, samtidig som han gjennomførte PhD-studier. Han har vært administrerende direktør i Teleplan.   

Flåthen ble i 1995 utnevnt til sjef for Kartverket, en stilling han hadde fra 1996 til 2008. Under hans ledelse satset Kartverket på utvikling av nye tjenester. Han har arbeidet med nye elektroniske sjøkart, norske som internasjonale, og arbeidet for å gjøre Kartverket til nasjonal myndighet for offentlig eiendomsinformasjon, herunder også Grunnboken. Dette arbeidet medførte at Tinglysingen i Norge ble overført fra domstolene til Kartverket.

Flåthen ble i 2008 av kongen utnevnt til ridder av 1. klasse av Den Kongelige Norske St. Olavs Orden for samfunnsgavnlige virke. Flåthen er av Finlands president utnevnt til kommandør av Finlands løves ridderorden.

Flåthen er bror av tidligere LO-leder Roar Flåthen.

## Referanser
Jonas Hellborg

**Jonas Hellborg** (født 7. juni 1958) er en svensk bassgitarist. Han har blant annet samarbeidet med John McLaughlin, Ustad Sultan Khan, Fazal Qureshi, Bill Laswell, Shawn Lane, Jens Johansson, Anders Johansson, Ginger Baker, Michael Shrieve, V. Selvaganesh, Mattias IA Eklundh og Buckethead.

Som tenåring var Jonas Hellberg med som skuespiller i TV-serien «Hem til byn».

## Eksterne lenker
* 
*
Fengslet av Olsenbanden

***Fengslet av Olsenbanden*** er en norsk tv-dokumentar fra 1999 som forteller om hvordan Olsenbanden kom til Norge, og hvordan det hele foregikk i de 30 årene Olsenbanden ble produsert i Norge.

Filmen ble regissert av Bjørn Jansen og Hans Jørgen Brundtland, mens Hans Jørg Brundtland skrev manus. Filmen inneholdt blant annet intervjuer med Arve Opsahl, Sverre Holm, Aud Schønemann, Knut Bohwim, Nils Ole Oftebro og Pål Johannessen.

## Referanser


## Eksterne lenker
*
Johan Arnt Wenaas

**Johan Arnt Wenaas** (født 16. mai 1941, død 28. juli 2015) var en norsk prest og forfatter av flere bøker om sjelesorg og diakoni. Etter teologisk embetseksamen på Menighetsfakultetet var han prest på Jeløy, forstander og direktør på Diakonissehuset Lovisenberg. Han var generalsekretær i Kirkens Sosialtjeneste i 16 år før han ble pensjonist i 2008. Wenaas var bosatt på Hvitsten.

## Bibliografi

**Diakoni et annerledes språk* Utgitt av Kirkerådet, 2001 
**Ved vår side* Utgitt av Diakonissehuset Lovisenberg, 1998
**Den romslige kirke* 1988 ISBN 82-531-7455-1 
**Helse – frelse – om kirkens helbredende tjeneste (redigert av [[Tor S. Haugstad]], Johan Arnt Wenaas, [[Martin Synnes]]) [[1985]]     ISBN 82-531-9296-7
**Fellesskapet som skaper omsorg* [[1983]]     ISBN 82-7053-158-8
**    Sjelesorg til hverdags* [[1990]] (5. opplag)     ISBN 82-531-7360-1

== Kilder ==
*[[Erling Rimehaug]]: *Beveger seg i Gud''. Portrettintervju i Vårt Land lørdag 21. juni 2008 side 32.
Frederik IV av Slesvig-Holsten-Gottorp

**Fredrik IV** (dansk: *Frederik IV*, tysk: *Friedrich IV.*) (født 18. oktober 1671 på Gottorp, død 19. juli 1702 ved Kliszów) var hertug av Slesvig-Holsten-Gottorp fra 1694 til sin død. Han var sønn av hertug Christian Albrecht av Slesvig-Holsten-Gottorp og den danske prinsesse Frederikke Amalie.

## Gottorpske raseriet
Han hadde et liv i stadig konflikt med Danmark. Da faren døde i 1695, forsterket han båndene til den svenske kongefamilien ved å gifte seg med sin kusine og Karl XIIs søster Hedvig Sophia av Sverige i 1698. Gjennom hustruen fikk hertugen et sterkt grep om sin svoger og fetter, den unge kongen av Sverige. Sammen hygget de seg frem til bryllupet med ville og farlige ablegøyer – episoder som siden har fått tilnavnet *Det gottorpske raseriet*. De to unge menn skal sammen ha ridd i galopp gjennom Stockholms gater og stjålet hatter og parykker av folk, slengt møbler ut av slottsvinduene samt kastet kirsebærkjerner på kongens ministre. Morskapen gjentok seg sommeren 1699, hvor en bjørn ble skjenket så full, at den falt ut av et vindu og ned i borggården.

## Tett militær kontakt med Sverige
I hjemlandet omdannet Frederik sine militære styrker til en kopi av de svenske. Han utstyrte dem med blå uniformer og vervet mange svenske offiserer og soldater. I realiteten integrerte Frederik IV sin hær i den svenske. Han oppførte befestninger i strid med tidligere inngåtte avtaler med Danmark. 

Krigen i 1700 kunne ha utradert de gottorpske deler av hertugdømmene om det ikke hadde vært for stormaktenes intervensjon. Ved Altonaforliket i 1689 hadde de påtatt seg å være garanter for freden. Danmark-Norges nederlag var ydmykende.

## Slaget ved Kliszów
Fredrik IV deltok i sin svoger Karl XIIs polske felttog under den store nordiske krig, hvor de hadde til hensikt å få avsatt August den sterke. Polakkene og deres forbundsfeller fra Sachsen hadde gjort inntog i svensk Livland med byen Riga. Hertugen av Slesvig-Holsten-Gottorp falt under slaget ved Kliszów den 9. juli 1702. 

## Ettermæle
Frederik holdt av det militære liv, men han var også den siste, store representant for det gottorpske huset, med en fyrstelig fremtreden. Han var en venn av musikk og jakt, stolt og lidenskapelig med store tanker omkring absolutismen – den foretrukne styreform i hans samtid. Etter ekteskapet lot han i årene 1698–1703 oppføre den barokke sydfløyen  på Gottorp slott. Han etterlot seg hustruen samt den to år gamle sønnen Carl Frederik, som skulle føre kampen for gottorpsk selvstendighet videre. Frederik ble begravet i fyrstegravkammeret i Slesvig domkirke.

## Referanser
John M. Jacobsen

**John Martin Jacobsen** (født 1944) er en norsk filmprodusent. Han er leder i produksjonsselskapet Filmkameratene har vært produsent for mer enn tretti norske filmer.

Jacobsen har mottatt flere utmerkelser for sitt arbeid. I 2003 ble han hedret med Amadas ærespris. I 2008 ble Jacobsen utnevnt til kommandør av St. Olavs Orden for «innsats for norsk film». Jacobsen ble i 2024 invitert til å bli medlem av Oscar-akademiet.

## Filmografi/Produsent (utvalg)
* *[[Nr. 24 (film)|Nr. 24]]* (2024)
* *[[Vikingulven]]* (2022)
* *[[Børning 3]]* (2020)
* *[[Amundsen (film)|Amundsen]]* (2019)
* *[[Kings Bay (film)|Kings Bay]]* (2017)
* *[[Børning 2]]* (2016)
* *[[Løvekvinnen (film)|Løvekvinnen]]* (2016)
* *[[Kampen om tungtvannet (TV-serie)|Kampen om tungtvannet]]* (TV - 6 episoder) (2015) 
* *[[Operasjon Arktis]]* (2014)
* *[[Børning]]* (2014)
* *[[Victoria (2013)|Victoria]]* (2013)
* *[[Blekkulf]]* (TV) (2012)
* *[[Simon og Eiketrærne]]* (2011)
* *[[Elias og jakten på havets gull]]* (2010)
* *[[Trolljegeren]]* (2010)
* *[[Max Manus (film)|Max Manus]]* (2008)
* *[[Elias og kongeskipet]]* (2007)
* *[[Pathfinder (film)|Pathfinder]]* (2007)
* *[[Izzat]]* (2005)
* ** (TV) (2005)
* *[[37 og et halv]]* (2005)
* *[[Kvinnen i mitt liv]]* (2003)
* *[[Karlsson på taket (film)|Karlsson på taket]]* (2002)
* *[[Sofies verden]]* (TV) (2000)
* *[[Sleepwalker]]* (2000)
* *[[Sofies verden (film og TV-serie)|Sofies verden]]* (1999)
* *[[Bare skyer beveger stjernene]]* (1998)
* *[[Solan, Ludvig og Gurin med reverompa]]* (1998) (også regi)
* *[[Head Above Water]]* (1996)
* *[[Jakten på nyresteinen (film)|Jakten på nyresteinen]]* (1996)
* *[[De blå ulvene (film)|De blå ulvene]]* (1993)
* *[[Hodet over vannet]]* (1993)
* *[[Giftige løgner (film)|Giftige løgner]]* (1992)
* *[[Håkon Håkonsen (film)|Håkon Håkonsen]]* (1990)
* *[[Showbiz - eller hvordan bli kjendis på en-to-tre!]]* (1989)
* *[[Veiviseren]]* (Ofelaš) (1987)
* *[[Hard Asfalt]]* (1986)
* *[[Prima Veras saga om Olav den hellige]]* (1983)

## Priser og nominasjoner
* Aamot-statuetten 1988
* Gullstrimmelen 1998
* Amandaprisen 2003 - Amandakomiteens ærespris
* Gullruten 2007 i klassen fagprisen for *[[Den lille redningsskøyta Elias]]* (sammen med Sveinung Golimo)
* Nominert til Kanonprisen 2007 i klassen beste produsent for *[[Den lille redningsskøyta Elias]]* (sammen med Sveinung Golimo)
* Kanonprisen 2008 i klassen beste produsent for *[[Max Manus (film)|Max Manus]]*
* St. Olavs Orden 2008
* Kanonprisen 2010 i klassen beste produsent for *[[Trolljegeren]]*
* Nominert til Kanonprisen 2014 i klassen beste produsent for *[[Børning]]* (sammen med Sveinung Golimo)
* Nominert til Kanonprisen 2016 i klassen beste produsent for *[[Børning 2]]* (sammen med )

## Referanser


## Eksterne lenker
*
Linjeforeningen Delta

**Linjeforeningen Delta** er en linjeforening for realfagsstudenter ved Norges teknisk-naturvitenskapelige universitet som studerer bachelor i matematikk eller statistikk, årstudium i matematikk eller bachelor i fysikk, samt deres tilsvarende masterstudier. Foreningen ble startet i 1974 av matematikkstudenter da realfagsstudiet holdt til
på Lade i Trondheim. Foreningen har kontor ved inngangen til Realfagsbygget i den såkalte NV-gangen, sammen med flere andre linjeforeninger. 

Linjeforeningen Delta arrangerer faglige og sosiale arrangementer og er åpen for alle som studerer fysikk eller matematikk ved NTNU, og er derfor knyttet mot både NV- og IE-fakultetet ved universitetet.

## Se også

* Linjeforeninger ved NTNU

## Referanser


## Eksterne lenker
* 
*
Sexhibition

**Sexhibition** er en årlig, norsk varemesse/festival med først og fremst utstillere av erotiske og pornografiske produkter. Sexhibition blir arrangert  i Rockefeller Music Hall i Oslo og er Nordens største og eldste erotiske festival. Festivalen har blitt organisert og ledet av Nils Ally siden den startet i 1995. Sexhibition var tidligere i omfang det største arrangementet som konsertlokalet Rockefeller Music Hall arrangerte, den gang festivalen foregikk over fire dager hvert år og har mange besøkende. I de senere år har festivalen kun foregått over 2 dager, en fredag og lørdag i august måned. 

## Referanser


## Eksterne lenker
* Sexhibitions nettsted